**22/2022.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2022. december 6-i munkaterv szerinti, nyílt üléséről*

*Tfik-ban való rögzítés: 2022. december*

**Mellékletek:**

1.) Meghívó

2.) Jelenléti ívek

3.) Beszámoló a lejárt határidejű határozatok végrehajtásáról

4.)Rendelet-tervezet - Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 3. sz. módosításáról

5.) Üllés Nagyközségi Önkormányzat 23/2022.(XII.07.) önkormányzati rendelete

Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 3. sz. módosításáról

6.) Rendelet-tervezet – a 2023. évi önkormányzati költségvetés gazdálkodásának átmeneti szabályozásáról

7.) Üllés Nagyközségi Önkormányzat 24/2022.(XII.07.) önkormányzati rendelete

a 2023. évi önkormányzati költségvetés gazdálkodásának átmeneti szabályozásáról

8) A Képviselő-testület 2023. évi munkaterve

9.) A 2023. évi járási startmunka mintaprogram

10.) Fogorvosi feladatellátási szerződés 1. számú módosítása

11.) Üllés Nagyközségi Önkormányzat Intézményeinek 2022. évi közbeszerzési tervének jóváhagyása

12.) Üllés Nagyközségi Önkormányzat 2022. évi közbeszerzési tervének módosítása

13.) Közvilágítás egyes trafókörzeteinek időszakos lekapcsolása

14) Üllés Nagyközségi Önkormányzat Étkeztetés Szakmai Programjának módosítás

15.) Pénzügyi- és Ügyrendi Bizottság jegyzőkönyve

Üllés Nagyközségi Önkormányzat Képviselő-testületének

2022. december 6-i munkaterv szerinti, nyílt ülésén meghozott

**H A T Á R O Z A T O K**

**165/2022(XII.06.) önkormányzati határozat** 5.o.

**Tárgy:** A Képviselőtestület 2022. december 6-i munkaterv szerinti, nyílt és zárt ülésének napirendi pontjai

**166/2022.(XII.06.) önkormányzati határozat** 7.o.

**Tárgy**: Tájékoztató lejárt határidejű képviselőtestületi határozatok végrehajtásáról

**167/2022.(XII.06.)önkormányzati határozat**  9.o.

**Tárgy:** A Képviselőtestület 2023. évi munkaterve

**168/2022.(XII.06.)önkormányzati határozat**  10.o.

**Tárgy:** A 2023. évi járási startmunka mintaprogram

**169/2022.(XII.06.)önkormányzati határozat**  11.o.

**Tárgy:** Fogorvosi feladatellátási szerződés 1. számú módosítása

**170/2022.(XII.06.)önkormányzati határozat**  12.o.

**Tárgy:** Déryné Művelődési Ház és Könyvtár 2022. évi közbeszerzési tervének jóváhagyása

**171/2022. (XII. 06.) önkormányzati határozat**  13.o.

**Tárgy:** Üllési Polgármesteri Hivatal 2022. évi közbeszerzési tervének jóváhagyása

**172/2022. (XII. 06.) önkormányzati határozat**  13.o.

**Tárgy:** Csigabiga Óvoda és Bölcsőde 2022. évi közbeszerzési tervének jóváhagyása

**173/2022. (XII. 06.) önkormányzati határozat**  14.o.

**Tárgy:** Üllési Önkormányzati Konyha 2022. évi közbeszerzési tervének jóváhagyása

**174/2022.(XII.06.)önkormányzati határozat**  15.o.

**Tárgy:** Üllés Nagyközségi Önkormányzat 2022. évi közbeszerzési tervének módosítása

**175/2022.(XII.06.)önkormányzati határozat**  18.o.

**Tárgy**: Közvilágítás egyes trafókörzeteinek időszakos lekapcsolása

**176/2022.(XII.06.)önkormányzati határozat**  19.o.

**Tárgy:** Üllés Nagyközségi Önkormányzat Étkeztetés Szakmai Programjának módosítása

**177/2022.(XII.06.)önkormányzati határozat** 19.o.

**Tárgy:** Zárt ülés elrendelése

Üllés Nagyközségi Önkormányzat Képviselő-testületének

2022. december 6-i munkaterv szerinti, nyílt ülésén megalkotott

**R E N D E L E T E K**

**23/2022.(XII.07.) ÖNKORMÁNYZATI RENDELETE**  8.o.

AZ ÖNKORMÁNYZAT ÉS SZERVEI 2022. ÉVI KÖLTSÉGVETÉSÉRŐL ÉS ANNAK VÉGREHAJTÁSÁRÓL, A KÖLTSÉGVETÉSI GAZDÁLKODÁS 2022. ÉVI VITELÉNEK SZABÁLYAIRÓL SZÓLÓ ÖNKORMÁNYZATI RENDELET 3. SZ. MÓDOSÍTÁSÁRA

**24/2022.(XII.07.) ÖNKORMÁNYZATI RENDELETE** 8.o.

A 2023. ÉVI ÖNKORMÁNYZATI KÖLTSÉGVETÉSI GAZDÁLKODÁSÁNAK ÁTMENETI SZABÁLYOZÁSÁRÓL

**Jegyzőkönyv**

Készült: az Üllés Nagyközségi Önkormányzat Képviselőtestületének 2022. december 6-i munkaterv szerinti, nyílt ülésén.

Helye: Polgármesteri Hivatal, Tárgyaló

Jelen vannak: Nagy Attila Gyula polgármester, Juhász Attila alpolgármester, Dudás János, Dr. Faragó-Mészáros Judit, Meszesné Volkovics Szilvia képviselők

Távolmaradását előzetesen jelezte: Fodorné Bodrogi Judit és Mészáros Marcell képviselők

Tanácskozási joggal meghívottak közül jelen van:

Dr. Borbás Zsuzsanna jegyző, Hódiné Vass Magdolna iskola tagintézmény-vezető, Bokor Józsefné bölcsődevezető

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.

Javasolja a nyílt és a zárt ülés napirendjeinek - meghívó szerinti - megtárgyalását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**165/2022.(XII.06.) önkormányzati határozat**

**Tárgy:** A Képviselőtestület 2022. december 6-i munkaterv szerinti, nyílt és zárt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2022. december 6-i munkaterv szerinti, nyílt és zárt ülésének napirendjét az alábbiak szerint határozza meg:

**NYÍLT ÜLÉS**

**1) Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

**2.) Rendelet-tervezet - Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 3. sz. módosításáról**

Előadó: Nagy Attila Gyula polgármester

**3.) Rendelet-tervezet a 2023. évi átmeneti gazdálkodásról**

Előadó: Nagy Attila Gyula polgármester

**4.) A Képviselő-testület 2023. évi munkaterve**

Előadó: Nagy Attila Gyula polgármester

**Aktuális kérdések**

**5.) A 2023. évi járási startmunka mintaprogram**

Előadó: Nagy Attila Gyula polgármester

**6.) Fogorvosi feladatellátási szerződés 1. számú módosítása**

Előadó: Nagy Attila Gyula polgármester

**7.)** **Üllés Nagyközségi Önkormányzat Intézményeinek 2022. évi közbeszerzési tervének jóváhagyása**

Előadó: Nagy Attila Gyula polgármester

**8.) Üllés Nagyközségi Önkormányzat 2022. évi közbeszerzési tervének módosítása**

Előadó: Nagy Attila Gyula polgármester

**9.) Közvilágítás egyes trafókörzeteinek időszakos lekapcsolása**

Előadó: Nagy Attila Gyula polgármester

**10.)** **Üllés Nagyközségi Önkormányzat Étkeztetés Szakmai Programjának módosítása**

Előadó: Nagy Attila Gyula polgármester

**ZÁRT ÜLÉS**

**11.) Étkezési térítési díjhátralékok**

Előadó: Dr. Borbás Zsuzsanna jegyző

**12.) Szilágyi Nikolett lakáscélú támogatás ügye**

Előadó: Nagy Attila Gyula polgármester

**13.)** **Üllés Nagyközségért Érdemérem adományozása**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.) Napirend**

**Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyeket a testület az előző munkaterv szerinti ülésen meghozott, illetve azok végrehajtása is. Kérdés, észrevétel van-e?

Kérdés, észrevétel? Amennyiben nincs, javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**166/2022.(XII.06.) önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**2.) Napirend**

**Rendelet-tervezet - Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló önkormányzati rendelet 3. sz. módosításáról**

Előadó: Nagy Attila Gyula polgármester

*(az előterjesztés a jegyzőkönyv 4. számú melléklete)*

Nagy Attila Gyula polgármester: a rendelet-tervezet elkészült, átadja a szót a Pénzügyi- és Ügyrendi Bizottság elnökének.

Dudás János PÜB elnöke: módosítás okai az előterjesztésben tételesen szerepelnek. A bizottság a tervezetet áttekintette, és annak elfogadását a melléklet szerint javasolja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 23/2022.(XII.07.) ÖNKORMÁNYZATI RENDELETE AZ ÖNKORMÁNYZAT ÉS SZERVEI 2022. ÉVI KÖLTSÉGVETÉSÉRŐL ÉS ANNAK VÉGREHAJTÁSÁRÓL, A KÖLTSÉGVETÉSI GAZDÁLKODÁS 2022. ÉVI VITELÉNEK SZABÁLYAIRÓL SZÓLÓ ÖNKORMÁNYZATI RENDELET 3. SZ. MÓDOSÍTÁSÁRA

*(a rendelet a jegyzőkönyv 5. számú melléklete)*

**3.) Napirend**

**Rendelet-tervezet a 2023. évi átmeneti gazdálkodásról**

Előadó: Nagy Attila Gyula polgármester

*(az előterjesztés a jegyzőkönyv 6. számú melléklete)*

Nagy Attila Gyula polgármester: a rendelet-tervezet elkészült, átadja a szót a Pénzügyi- és Ügyrendi Bizottság elnökének.

Dudás János PÜB elnöke: a bizottság a tervezetet áttekintette, és annak melléklet szerinti elfogadását javasolja.

Nagy Attila Gyula polgármester: az önkormányzat zavartalan működéséhez nélkülözhetetlen a rendelet elfogadása. A 2023-as költségvetés jövő év február közepén kerül a testület elé. Kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 24/2022.(XII.07.) ÖNKORMÁNYZATI RENDELETE A 2023. ÉVI ÖNKORMÁNYZATI KÖLTSÉGVETÉSI GAZDÁLKODÁSÁNAK ÁTMENETI SZABÁLYOZÁSÁRÓL

*(a rendelet a jegyzőkönyv 7. számú melléklete)*

**4.) Napirend**

**A Képviselő-testület 2023. évi munkaterve**

Előadó: Nagy Attila Gyula polgármester

*(az előterjesztés a jegyzőkönyv 8. számú melléklete)*

Nagy Attila Gyula polgármester: a munkatervet a Pénzügyi-i és Ügyrendi Bizottság áttekintette.

Átadja a szót a Pénzügyi- és Ügyrendi Bizottság elnökének.

Dudás János PÜB elnöke: a bizottság a munkatervet áttekintette, és annak elfogadását javasolja.

Nagy Attila Gyula polgármester: a munkatervbe évközben is bármikor bármilyen aktuális témát be lehet emelni.

Kérdés, észrevétel van-e? Amennyiben nincs, úgy javasolja a munkaterv elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**167/2022.(XII.06.)önkormányzati határozat**

**Tárgy:** A Képviselőtestület 2023. évi munkaterve

**H A T Á RO Z A T**

1.) Üllés Nagyközségi Önkormányzat Képviselőtestülete a Magyarország helyi önkormányzatairól szóló 2011. évi CLXXXIX. törvény 44. §-ában, valamint a Képviselőtestület és Szervei Szervezeti és Működési Szabályzatáról szóló 16/2019.(XI.13.) önkormányzati rendelet 6. §-ában, valamint a külön jogszabályokban előírt rendelkezések alapján összeállított 2023. évi munkatervét – a melléklet szerint - jóváhagyja.

2.) A Képviselőtestület felkéri a jegyzőt, hogy az 1.) pontban foglaltakat a Képviselő-testület és szervei Szervezeti és Működési Szabályzatáról szóló 16/2019.(XI.13.) önkormányzati rendeletének 3. számú Függelékén vezesse át.

**Határidő:** azonnal és folyamatos

**Felelős:** Nagy Attila Gyula polgármester

Erről jegyzőkönyvi kivonaton értesítést kap:

1. Nagy Attila Gyula polgármester
2. Képviselőtestület tagjai
3. munkatervben érintett előadók
4. könyvtár
5. Irattár

**Aktuális kérdések**

**5.) Napirend**

**A 2023. évi járási startmunka mintaprogram**

Előadó: Nagy Attila Gyula polgármester

*(az előterjesztés a jegyzőkönyv 9. számú melléklete)*

Nagy Attila Gyula polgármester: az előterjesztést a Pénzügyi-i és Ügyrendi Bizottság áttekintette.

Átadja a szót a Pénzügyi- és Ügyrendi Bizottság elnökének.

Dudás János PÜB elnöke: a bizottság az előterjesztést áttekintette, és a határozati javaslat elfogadását javasolja.

Nagy Attila Gyula polgármester: az előterjesztés szerint 9 fő 2023. március 1 – 2024. február 28-ig történő foglalkoztatására van lehetőség – a létszám évközben változhat. A startmunka dologi kiadásokra is forrást biztost.

Kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**168/2022.(XII.06.)önkormányzati határozat**

**Tárgy:** A 2023. évi járási startmunka mintaprogram

**H A T Á RO Z A T**

1.) Üllés Nagyközségi Önkormányzat Képviselőtestülete a 2023. évi járási startmunka mintaprogram benyújtásához hozzájárul.

2.) A Képviselőtestület felkéri Nagy Attila Gyula polgármestert a támogatási kérelem benyújtásával kapcsolatos feladat elvégzésére.

Határidő: 2023. december 6.

Felelős: Juhászné Bozsák Andrea szociális ügyintéző

Erről jegyzőkönyvi kivonaton értesül:

1.) Nagy Attila Gyula polgármester

2.) Juhászné Bozsák Andrea szociális ügyintéző

3.) Irattár

**6.) Napirend**

**Fogorvosi feladatellátási szerződés 1. számú módosítása**

Előadó: Nagy Attila Gyula polgármester

*(az előterjesztés a jegyzőkönyv 10. számú melléklete)*

Nagy Attila Gyula polgármester: az előterjesztést a Pénzügyi-i és Ügyrendi Bizottság áttekintette.

Átadja a szót a Pénzügyi- és Ügyrendi Bizottság elnökének.

Dudás János PÜB elnöke: a bizottság az előterjesztést áttekintette, és a határozati javaslat elfogadását javasolja. A rendelési idő időtartama nem változik, nem szűkül, csak módosul.

Nagy Attila Gyula polgármester: a fogorvos 2023. január 1-jétől kérte a rendelési idő módosításához a Képviselőtestület jóváhagyását. A módosítás egyik fő pontja: az iskolafogászat a pénteki nap helyett csütörtökön lesz.

*Dr. Faragó-Mészáros Judit képviselő 15.14 órakor távozik az ülésteremből*

Nagy Attila Gyula polgármester: megállapítja, a Képviselőtetület 7 tagjából 4 jelen van, az ülés határozatképes.

Kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért és az alábbi határozatot hozza:

**169/2022.(XII.06.)önkormányzati határozat**

**Tárgy:** Fogorvosi feladatellátási szerződés 1. számú módosítása

**H A T Á R O Z A T**

1.) Üllés Nagyközségi Önkormányzat Képviselő-testülete a Dr. Huri és Dr. Vezendi Egészségszolgáltató Bt.-vel *(6400 Kiskunhalas, Árpád u. 6.; képviseli: Dr. Vezendi Tamás Gergő vezető tisztségviselő - vállalkozó fogorvos*) fogorvosi tevékenység ellátására – 2019. február 13-án kötött Feladat-ellátási szerződés 1. számú módosítását – 2023. január 1-jei hatállyal - a melléklet szerint jóváhagyja.

2.) A Képviselő-testület felhatalmazza a polgármestert az 1. pontba foglalt szerződés-módosítás aláírására.

3.) A Képviselő-testület felkéri a jegyzőt, hogy a feladatellátási szerződésmódosítást a Csongrád-Csanád Megyei Kormányhivatal Népegészségügyi Főosztálya, valamint a Nemzeti Egészségbiztosítási Alapkezelő részére küldje meg.

**Határidő:** 2022. december 20.

**Felelős:** Nagy Attila Gyula polgármester

Dr. Borbás Zsuzsanna jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. Dr. Huri és Dr. Vezendi Egészségszolgáltató Bt. 6400 Kiskunhalas, Árpád u. 6.
5. Csongrád-Csanád Megyei Kormányhivatal Népegészségügyi Főosztálya Szeged, Derkovits fasor 7-11, 6726
6. Nemzeti Egészségbiztosítási Alapkezelő Szeged, Bal fasor 17-21, 6726

7.) Irattár

**7.) Napirend**

**Üllés Nagyközségi Önkormányzat Intézményeinek 2022. évi közbeszerzési tervének jóváhagyása**

Előadó: Nagy Attila Gyula polgármester

*(az előterjesztés a jegyzőkönyv 11. számú melléklete)*

Nagy Attila Gyula polgármester: az előterjesztést a Pénzügyi-i és Ügyrendi Bizottság áttekintette.

Átadja a szót a Pénzügyi- és Ügyrendi Bizottság elnökének.

Dudás János PÜB elnöke: a bizottság az előterjesztést áttekintette, és a határozati javaslat elfogadását javasolja.

*Dr. Faragó-Mészáros Judit képviselő 15.15 perckor visszatér az ülésterembe*

Nagy Attila Gyula polgármester: megállapítja, a Képviselőtestület 7 tagjából 5 jelen van, az ülés határozatképes.

Nagy Attila Gyula polgármester: négy intézmény közbeszerzési tervét kellene – a központosított homokháti közbeszerzés miatt - jóváhagyni.

Kérdés, észrevétel van-e? Amennyiben nincs, úgy elsőként javasolja a Déryné Művelődési Ház és Könyvtár közbeszerzési tervének jóváhagyását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**170/2022.(XII.06.)önkormányzati határozat**

**Tárgy:** Déryné Művelődési Ház és Könyvtár 2022. évi közbeszerzési tervének jóváhagyása

**H A T Á R O Z A T**

1. Üllés Nagyközségi Önkormányzat Képviselőtestülete a Déryné Művelődési Ház és Könyvtár 2022. évi közbeszerzési tervét az előterjesztés 1. sz. melléklete szerint jóváhagyja.
2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2022. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

**Határidő:** azonnal

**Felelős:** Dr. Borbás Zsuzsanna

jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Meszesné Volkovics Szilvia igazgató
4. Irattár.

Nagy Attila Gyula polgármester: javasolja az Üllési Polgármesteri Hivatal közbeszerzési tervének jóváhagyását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**171/2022. (XII. 06.) önkormányzati határozat**

**Tárgy:** Üllési Polgármesteri Hivatal 2022. évi közbeszerzési tervének jóváhagyása

**H A T Á R O Z A T**

1. Üllés Nagyközségi Önkormányzat Képviselőtestülete az Üllési Polgármesteri Hivatal 2022. évi közbeszerzési tervét az előterjesztés 2.sz. melléklete szerint jóváhagyja.
2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2022. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

**Határidő:** azonnal

**Felelős:** Dr. Borbás Zsuzsanna

jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Irattár.

Nagy Attila Gyula polgármester: javasolja a Csigabiga Óvoda és Bölcsőde közbeszerzési tervének jóváhagyását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**172/2022. (XII. 06.) önkormányzati határozat**

**Tárgy:** Csigabiga Óvoda és Bölcsőde 2022. évi közbeszerzési tervének jóváhagyása

**H A T Á R O Z A T**

1. Üllés Nagyközségi Önkormányzat Képviselőtestülete a Csigabiga Óvoda és Bölcsőde 2022. évi közbeszerzési tervét az előterjesztés 3. sz. melléklete szerint jóváhagyja.
2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2022. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

**Határidő:** azonnal

**Felelős:** Dr. Borbás Zsuzsanna

jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Marótiné Hunyadvári Zita intézményvezető
4. Irattár

Nagy Attila Gyula polgármester: javasolja az Üllési Önkormányzati Konyha közbeszerzési tervének jóváhagyását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**173/2022. (XII. 06.) önkormányzati határozat**

**Tárgy:** Üllési Önkormányzati Konyha 2022. évi közbeszerzési tervének jóváhagyása

**H A T Á R O Z A T**

1. Üllés Nagyközségi Önkormányzat Képviselőtestülete az Üllési Önkormányzati Konyha 2022. évi közbeszerzési tervét az előterjesztés 4. sz. melléklete szerint jóváhagyja.
2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2022. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

**Határidő:** azonnal

**Felelős:** Dr. Borbás Zsuzsanna

jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Fodorné Bodrogi Judit intézményvezető
4. Irattár

**8.) Napirend**

**Üllés Nagyközségi Önkormányzat 2022. évi közbeszerzési tervének módosítása**

Előadó: Nagy Attila Gyula polgármester

*(az előterjesztés a jegyzőkönyv 12. számú melléklete)*

Nagy Attila Gyula polgármester: az előterjesztést a Pénzügyi-i és Ügyrendi Bizottság áttekintette.

Átadja a szót a Pénzügyi- és Ügyrendi Bizottság elnökének.

Dudás János PÜB elnöke: a bizottság az előterjesztést áttekintette, és a határozati javaslat elfogadását javasolja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a közbeszerzési terv módosításának elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**174/2022.(XII.06.)önkormányzati határozat**

**Tárgy:** Üllés Nagyközségi Önkormányzat 2022. évi közbeszerzési tervének módosítása

**H A T Á R O Z A T**

1. Üllés Nagyközségi Önkormányzat Képviselőtestülete Üllés Nagyközségi Önkormányzat 2022. évi közbeszerzési tervének módosítását az előterjesztés melléklete szerint jóváhagyja.
2. A Képviselőtestület felkéri Dr. Borbás Zsuzsanna jegyzőt, hogy a jóváhagyott 2022. évi közbeszerzési tervet a Közbeszerzési Hatóság Adatbázisában tegye közzé, illetve intézkedjen annak Üllés Nagyközségi Önkormányzat honlapján történő megjelentetéséről.

**Határidő:** azonnal

**Felelős:** Dr. Borbás Zsuzsanna

jegyző

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Papp Ágnes pályázati ügyintéző

4.) Irattár

**9.) Napirend**

**Közvilágítás egyes trafókörzeteinek időszakos lekapcsolása**

Előadó: Nagy Attila Gyula polgármester

*(az előterjesztés a jegyzőkönyv 13. számú melléklete)*

Nagy Attila Gyula polgármester: az előterjesztést a Pénzügyi-i és Ügyrendi Bizottság áttekintette.

Átadja a szót a Pénzügyi- és Ügyrendi Bizottság elnökének.

Dudás János PÜB elnöke: a bizottság az előterjesztést áttekintette, és a határozati javaslat elfogadását javasolja.

Nagy Attila Gyula polgármester: az önkormányzatok különböző intézkedési terveket fogadnak és fogadtak el, hogy csökkenjen a rezsiköltség, az intézmények finanszírozhatósága biztonságos maradjon. A rezsiköltség, az üzemanyag, az élelmiszerárak az „egekben” vannak – így kell kormányozni ebben a viharos időszakban. Minden lehetőséget megvizsgálnak, hogy csökkentsék a kiadásaikat.

A közvilágítás biztosítása kötelező önkormányzati feladat, annak működtetésében próbálnak a környező településekkel hasonló platformon lenni.

Az üllési önkormányzat is fogadott el intézkedési tervet, ennek végrehajtása folyamatban van. Testületi ülésen felmerült már, hogy van még egy költségcsökkentő tényező, ez pedig a közvilágítás, vagyis annak részleges lekapcsolása. Megvizsgálták, hogyan lehet a lámpatesteket lekapcsolni. Vannak kötelezően megvilágítandó részek, területek, ilyenek pl. a gyalogátkelőhelyek, mely a településen 2 db található. Az átkelőhelyek 1 trafókörzetre

koncentrálódnak, ez az előterjesztés mellékletében látszódik is – ezáltal a főút nagyrésze megvilágítva maradna. Frekventált rész még a templom előtti nagykanyar, ahol szintén nem javasolt a közvilágítás lekapcsolása. Kettő trafókörzet van, melyet javasol továbbra is a teljes éjszakai időszakban is áram alatt tartani. Az összes többi törvény szerint is lekapcsolható.

A 2 trafókörzeten kívül a többi trafó 12 hónapra napi 4 órára történő lekapcsolása kb. 3,7 millió Ft-os megtakarítást eredményezne. A trafókat a jelzett időszakban nem kapcsolják le ingyen, trafónként kb. 50-70.000 Ft-os beruházás szükséges. mely az eszközt és a felszerelés díját foglalja magában. A közvilágítás korlátozására a veszélyhelyzet ideje alatt van lehetőségük. Az önkormányzatok zöme a 0-4 óráig történő kikapcsolást preferálja. Közvilágításkorlátozás Üllésen még nem volt. Feltehetően ebben az időszakban a gépjárműves és gyalogos közlekedés minimális. Az első busz 4.20 órakor indul Üllésről, az utolsó busz 23.30 órakor ér a településre. A korlátozásnak lehetnek veszélyei. A végleges döntést a Képviselőtestületre bízza. Vannak olyan önkormányzatok, akik nem hozzák meg ezt a döntést, ilyen pl. a forráskúti és a bordányi. Van, ahol hitelt vesznek fel a közvilágítás modernizálására. Ő a hitelfelvételt nem javasolja, mert a hitel összege esetenként elérheti a megemelt közvilágítási díjat, és csak huszonév múlva térül meg. Ezt a lehetőséget már körbejárták. Jövőre valószínűleg megyei koordinálással – közvilágításfejlesztésre - TOP-os pályázatok kerülnek kiírásra. Egyeztetve az MVM-el Üllés vonatkozásában a korszerű ledes lámpatestek felszerelésének költsége 50 millió Ft körül lenne. Jelen állás szerint 3,7 millió Ft-os megtakarítást érhetnek el a döntéssel. Az, hogy májusban mennyi lesz a közvilágítás díja, nem tudja.

Az intézmények villamosenergia szolgáltatóit a homokhátsági települések közös közbeszerzés alapján választották ki.

Dr. Borbás Zsuzsanna jegyző: a közszolgáltatási szerződéseik december 31-ig szólnak, ebben van piaci alapú és végső menedékes státuszú is. Most újabb 1 évre sikerül szerződést kötni, a díjak a tőzsdei árfolyamok szerint alakulnak majd.

Meszesné Volkovics Szilvia képviselő: támogatja a határozati javaslatban foglaltak elfogadását. Minden területet racionalizálni kell, ezt is. A kritikus helyeken, a két gyalogátkelőhelyen a közvilágítás az említett időszakban is maradna. A megspórolt összegre pedig véleménye szerint az önkormányzatnak szüksége lesz.

Juhász Attila alpolgármester: a főút nagyrésze, a településközpont maradna a teljes közvilágítással egész éjjel.

Dr. Borbás Zsuzsanna jegyző: a templom díszkivilágítása maradna?

Nagy Attila Gyula polgármester: az is a közvilágítási rendszeren van. El kell gondolkodni, szükség van-e rá?

Dr. Faragó-Mészáros Judit képviselő: ő nemmel fog szavazni. Az önkormányzati költségvetésnek kell, hogy legyenek még olyan tartalékai, amelyek mozgósíthatók. Ha egy nagyobb összeget takarítanának meg, akkor igennel szavaznak, de a 3,7 millió Ft nem az az összeg, amiért a közvilágítást érdemes lekapcsolni. Annyi negatív dolog éri az embereket, hogy nem gondolja, még ezzel is sokkolni kellene őket.

Nagy Attila Gyula polgármester: a közvilágítás fejlesztését célzó TOP-os pályázatok gyorsított eljárásban fognak kiíródni, illetve megvalósulni – ez mindenki érdeke. Kb. 1 év múlva lehet támogatási szerződés a kezükben. A közvilágítás korlátozását jószívvel ő sem hozná meg, előkészítették az anyagot, a döntési lehetőség adott. Még egyszer mondja, ő a hitelfelvételt nem támogatja.

Meszesné Volkovics Szilvia képviselő: az önkormányzatnak valóban vannak pénzügyi tartalékai, mint ahogy azt Dr. Faragó-Mészáros Judit képviselő mondta?

Dr. Borbás Zsuzsanna jegyző: az önkormányzatnak kötelező tartalékkal, céltartalékkal rendelkezni. A megnövekedett rezsi-, illetve az élelmiszer nyersanyagköltségek miatt a konyha is plusz finanszírozást igényel – nincs a költségvetésükben több tízmillió Ft. Jó, ha 5 millió Ft-os tartalék van.

Az előterjesztésben szerepel, hogy a 2021. lezárt év közvilágítási díja 5.533.438 Ft volt, a jövőre prognosztizált pedig 13.325.131 Ft. Minden év novemberében van normatíva felmérés, mely a közvilágításra is vonatkozik, ahol is benyújtották mind a tény-, mind pedig a tervezett számokat. Azt viszont csak január elején fogják tudni, hogy a MÁK 2023. évre mennyi normatívát biztosít. Lehet, hogy kifinanszírozza az összes kiadást, bár sajnos nem ez várható. Lehet, ha korlátozzák a közvilágítást, akkor a MÁK is ehhez igazítja a normatívakifizetést. A normatíva ismeretében könnyebben tudnának dönteni.

Nagy Attila Gyula polgármester: ha azt mondanák, hogy 1 évig a közvilág korlátozása biztosan működhet és biztosan meg tudnak takarítani 3,7 millió Ft-ot, akkor azt mondaná, hogy minden további nélkül mehet a projekt. A rendszerben sok a bizonytalansági tényező. Ha a közvilágítás díja nagymértékben nőne, akkor már biztosan azt tudná mondani, hogy megérné, de így jobb esetben csak tartózkodni tud.

Meszesné Volkovics Szilvia képviselő: a normatíva mikor lesz ismert?

Dr. Borbás Zsuzsanna jegyző: valamikor év elején, kb. január közepén – ezt követően kezdődnek el az intézményi költségvetési egyeztetések.

Dr. Faragó-Mészáros Judit képviselő: a közvilágítás korlátozásának lehetőségét bármikor elővehetik.

Juhász Attila alpolgármester: várják meg, a MÁK mennyi normatívát biztosít e célra.

Dr. Faragó-Mészáros Judit képviselő: jelenleg azzal hamarabb tud azonosulni, hogy ha elmúlik Karácsony, lekapcsolják a templom díszkivilágítását. Bár azt nem tudja, mennyi költségmegtakarítást jelentene.

Nagy Attila Gyula polgármester: évente többszázezer forintot.

A Pénzügyi- és Ügyrendi Bizottság hozott egy döntési javaslatot a közvilágítás korlátozására vonatkozóan, bár a végső döntést a Képviselőtestületre bízta.

Ő tesz egy módosítási javaslatot. Döntsenek a határozati javaslatban foglaltak helyett arról, hogy a közvilágítás korlátozása ügyében egy következő, januári ülésen – még a költségvetés elfogadása előtt - döntsenek, amikor a Magyar Államkincstár normatíva számai már ismeretesek. A közvilágítás éves költségeit újra átszámolják az MVM kapcsolattartójával és a januári döntést már minden szempontból friss számok ismeretében tudják meghozni. A módosítási javaslatát szavazásra bocsátja.

A Képviselőtestület 5 igen szavazattal a polgármester módosítási javaslatával egyetért és az alábbi határozatot hozza:

**175/2022. (XII. 06.) önkormányzati határozat**

**Tárgy**: Közvilágítás egyes trafókörzeteinek időszakos lekapcsolása

**H A T Á R O Z A T**

Üllés Nagyközségi Önkormányzat Képviselő-testülete a „Közvilágítás egyes trafókörzeteinek időszakos lekapcsolása” tárgyú előterjesztést megtárgyalta, és úgy dönt, hogy azt az Önkormányzat 2023. évi településüzemeltetés-közvilágítás normatíva mutatószámainak ismeretében újra tárgyalja.

Határidő: soron következő Képviselőtestületi ülés

Felelős: Nagy Attila Gyula polgármester

Dr. Borbás Zsuzsanna jegyző

Erről jegyzőkönyvi kivonaton értesítést kap:

1./ Nagy Attila Gyula polgármester

2./ Dr. Borbás Zsuzsanna jegyző

3./ Czékus Péter műszaki ügyintéző

4./ Irattár

**10.) Napirend**

**Üllés Nagyközségi Önkormányzat Étkeztetés Szakmai Programjának módosítása**

Előadó: Nagy Attila Gyula polgármester

*(az előterjesztés a jegyzőkönyv 14. számú melléklete)*

Nagy Attila Gyula polgármester: az előterjesztést megküldték. A szociális étkeztetés térítés díjain 20 %-ot kellett emelni 2023. január 1-jétől, erről az előző testületi ülésen döntöttek. Még ez az emelés sem fogja fedezni a kiadásaikat. Reméli, hogy az ellátás finanszírozása normalizálódni fog. A folyamatos és jelentős rezsi- és nyersanyagárak nagy feladat elé állítják az önkormányzatot és a konyhát.

Kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**176/2022.(XII.06.)önkormányzati határozat**

**Tárgy:** Üllés Nagyközségi Önkormányzat Étkeztetés Szakmai Programjának módosítása

**H A T Á R O Z A T**

Üllés Nagyközségi Önkormányzat Képviselőtestülete az önkormányzat Étkeztetés Szakmai Programját 2023. január 1-jei hatállyal - a melléklet szerint módosítja.

Felelős: Balogh Márta

Határidő: 2022. december 15.

Erről jegyzőkönyvi kivonaton értesítést kap:

1) Nagy Attila Gyula polgármester

2) Palotásné Szakács Melinda Erzsébet szociális tagintézményvezető

3) Üllési Önkormányzati Konyha vezetője

3) Irattár

Nagy Attila Gyula polgármester: kérdés, észrevétel a nyílt ülés keretében?

Dudás János PÜB elnöke: korábban szó volt róla, hogy tervezik egy az Erdei Iskolától Siposmalomig tartó kerékpárút megépítését. Ezen a szakaszon az út mellett favágások történnek. Tisztázni kellene, milyen célból?

Nagy Attila Gyula polgármester: még biztos, hogy nem a nyomvonal kialakítása céljából. A projekt még a tervezés fázisában van. A kerékpárút az Erdei Iskola és Siposmalom között lesz.

Dudás János PÜB elnöke: jelzi, hogy erre hivatkozással elég „tisztességes” mértékű fakivágás történik ezen a részen. A fakivágások Siposmalom és a megyehatár között vannak.

Nagy Attila Gyula polgármester: mezőőrnek kell szólni, hogy a fa kivágását, útját ellenőrizze, kövesse nyomon.

Dr. Faragó-Mészáros Judit képviselő: jelzi, idén is lesz VÉSZ disznóvágás, melynek időpontja december 17-e, szombat. December 18-ára szeretné elkérni az önkormányzati autót sofőrrel együtt, a segélycsomagok kiszállításának céljára.

Nagy Attila Gyula polgármester: további kérdés, észrevétel? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**177/2022.(XII.06.)önkormányzati határozat**

**Tárgy:** Zárt ülés elrendelése

**H A T Á R O Z A T**

Üllés Nagyközségi Önkormányzat Képviselőtestülete – figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Irattár

Nagy Attila Gyula polgármester: van-e még egyéb kérdés, észrevétel? Amennyiben nincs, megköszöni a részvételt és a nyílt ülést 16 óra 3 perckor bezárja.

*(Hódiné Vass Magdolna iskola tagintézmény-vezető, Bokor Józsefné bölcsődevezető távozik az ülésteremből)*

K.m.f.

Nagy Attila Gyula Dr. Borbás Zsuzsanna

polgármester jegyző